Citroën C2

Citroën C2 je malý automobil produkovaný francúzskou automobilkou Citroën od roku 2003 do 2009. Za 6 rokov produkcie sa vyrobilo približne 640 000 kusov. Produkcia Citroënu C2 bola zastavená koncom roka 2009 a tento model bol na jar 2010 nahradený Citroënom DS3.

Spolu s Citroënom C3, C2 úspešne nahradil populárny, ale starnúci Citroën Saxo. Tieto dve autá majú pomerne odlišný dizajn, umožňujúci sa Citroënu presadiť na rôznych trhoch supermini triedy. Citroën C3 bol pôvodne navrhnutý ako väčšie rodinné vozidlo, 5-dverové, zatiaľ čo C2 bol navrhnutý ako vozidlo pre mladších vodičov a prevažne do mestskej premávky, 2-dverový krátky hatchback. C2 je postavená na skrátenej platforme Citroënu C3 a zdieľa s ním viaceré komponenty. 

Praktickou ukážkou variability je zadný kufor ktorý je delený na dve časti, vrchnú a spodnú. Spodnú časť je možné použiť ako sedadlo s nosnosťou do 100 kg. Zadné sedadlá sú nezávisle posuvné a je možné tak využívať priestor pre komfort 4 cestujúcich alebo väčší batožinový priestor. 

Model dostal v roku 2006 systém Stop&Start a robotizovanú bezspojkovú prevodovku Sensodrive. 

 Facelift 
Prvý facelift prišiel v roku 2005, zmenila sa hlavne predná maska a nárazník. Druhý facelift prišiel v roku 2008, priniesol nielen zmenu prednej masky a nárazníka ale aj novú vznetovú motorizáciu 1.6 HDi 16V s výkonom 110k, vybavenú filtrom pevných častíc. V roku 2009 však bola výroba ukončená a tak druhý facelift bol v predaji len necelé 2 roky.

 Motory 
 Zážihové (Benzín) Model Objem Motor  Max.výkon Max. krútiaci moment Max.rýchlosť 0-100 Spotreba Emisie CO2 Prevodovka 1.1i  1124 cc  R4 8V   61k pri 5100 ot.  94Nm pri 3300 ot 158km/h  956 kg 7,5/4,8/5,8178g/kmBVM 5 1.4i 1360 cc  R4 8V   73k pri 5400 ot.   118Nm pri 3300 ot. 169km/h  990 kg 7,9/4,9/6,0190g/kmBVM 5  1.4i Sensodrive 1360 cc  R4 8V   73k pri 5400 ot.  118Nm pri 3300 ot. 169km/h  995 kg 7,5/4,8/5,8181g/kmBVMP 5 1.4i 16V Stop & Start  1360 cc  R4 16V   90k pri 5250 ot.  133Nm pri 3250 ot. 181km/h  1013 kg 6,8/4,8/5,6162g/kmBVMP 5 1.6i 16V 1587 cc  R4 16V   110k pri 5750 ot.  147Nm pri 4000 ot. 195km/h  1071 kg 8,3/5,2/6,3199g/kmBVMP 5 1.6i 16V VTS 1084 kg  R4 16V   122k pri 6500 ot.  143Nm pri 3750 ot. 202km/h  1084 kg 9,3/5,4/6,9223g/kmBVM 5  Vznetové (Diesel) Model Objem Motor  Max.výkon Max. krútiaci moment Max.rýchlosť Hmotnosť Spotreba Emisie CO2 Prevodovka 1.4 HDi  1398 cc  R4 8V    70k pri 4000 ot.   160Nm pri 2000 ot. 166km/h  1003 kg 5,3/3,7/4,3141g/kmBVM 5 1.4 HDi Sensodrive 1398 cc  R4 8V    70k pri 4000 ot.   160Nm pri 2000 ot. 167km/h  1041 kg 4,9/3,8/4,2130g/kmBVMP 5 1.6 HDi 16V FAP 1560 cc  R4 16V  110k pri 4000 ot.   240Nm pri 2000 ot. 193km/h  1130 kg 5,7/3,7/4,4151g/kmBVM 5 

 Úrovne výbavy 
 Furio - ABS, REF, AFU, 2x Airbag, automatické svetlá, palubný počítač, nastaviteľný volant, el.okná
 Ambiance - navyše bočné airbagy, zadné opierky hlavy, zadné delené a posuvné sedadlá
 VTR - navyše hmlové svetlá, el. sklopacie zrkadlá, man. klimatizacia, variabilne riadenie, laminatové prahy a zadný spojler, 15" hliníkové disky
 VTS - navyše ESP, 16" hliníkové disky

príplatková výbava: navigačný systém RT3 s farebnou 7" obrazovkou, tempomat, kožené čalúnenie, automatická klimatizácia
náhľad|vpravo|Citroën C2 Super 1600

 Šport 
Pre juniorské rally preteky JWRC vznikol model C2 Super 1600. C2 získala titul v španielsku 2x v roku 2006 s pilotom Danielom Sordo a v roku 2008 vo Francúzsku s pilotom Sébastienom Ogierom. Viacero známych jazdcov s ním pretekalo pri niekoľkých príležitostiach. Napríklad Sébastien Loeb, Bruno Thiry, Simon Jean-Joseph a český pilot Martin Prokop.

 Bezpečnosť 
TestHodnotenieBodyCelkové hodnotenie:Ochrana dospelých:29Ochrana detí:29Ochrana chodcov:12

 Citroën C2 pre Čínsky trh 
Čínsky partner Dongfeng Citroen je dlhoročným exportným a výrobným partnerom európskeho Citroënu pre čínsky trh. V septembri 2006 Dongfeng predstavil nový model pre čínsky trh. Bol ním upravený vyslúžilý koncernový model Peugeot 206. Prešiel faceliftom na model Citroënu, zmenila sa zadná kapota, svetlá a nárazníky. Pôvodná C2 bola považovaná za nevhodnú pre čínsky trh. Výroba prebiehala v meste Wuhan kde sa vyrába viacero modelov. Predaj C2 v Číne nebol nijak prevratný, v roku 2009 to bolo 6000 vozidiel a v roku 2010 približne 12 000 kusov.

 Galéria 

 Iné projekty 

 Zdroj 

 Referencie 

C2
Kategória:Malé automobily